Il-President George Abela  reġa’ kien qalb in-nies biex iffirma l-kotba George Abela – Qalb in-Nies, f’sessjoni mal-pubbliku fil-palazz ta’ Sant Anton fejn deher ħafna l-popolarità tiegħu mal-pubbliku. Ħamest ijiem biss qabel jintemm il-mandat tal-President, Gorg Abela reġa spikka s-sentiment tal-popolarità tiegħu fost il-Maltin b’mijiet iżuru l-palazz tal-president f’Sant Anton. Ilkoll ħerqana biex ikollhom rikordju bil-firma tiegħu fuq il-ktieb ta’ tifkira; “Gorg Abela qalb in-Nies” li ġie ippubblikat propju fi tmiem il-presidenza tiegħu. Il-President bi tbissima fuq wiċċu iddedika siegħat jiffirma il-kotba. Il-President Abela ser ikompli jiltaqa man-nies u jiffirma l-kotba għada l-Ħadd fil-Palazz Verdala fil-Buskett.